Gunhild Vehusheia

Gunhild Vehusheia (født 1975 i Grimstad) er en norsk advokat og kvinnesaksforkjemper. Hun er daglig leder i Vive Advokater og var leder for Norges kvinnelobby, en paraplyorganisasjon for ti norske kvinneorganisasjoner, fra 2016 til 2017. Hun var daglig leder for Juridisk rådgivning for kvinner (JURK) fra 2009 til 2012, og er nå styremedlem i Juridisk rådgivning for kvinner og medlem av arbeidsutvalget (sentralstyret) i Norsk Kvinnesaksforening. Hun har tidligere vært styreleder i Kvinneuniversitetet i Norden.

Hun ble cand.jur. ved Universitetet i Oslo i 2003  og var advokat i advokatfirmaet Salomon-Johansen frem til 2015, da hun ble partner i Vive Advokater. Hun jobber særlig som bistandsadvokat og representerer barn og sårbare grupper i retten, spesielt i forbindelse med menneskehandel, tvangsarbeid og vold mot barn og kvinner. Hun har også undervist ved Nord universitet i vold mot kvinner.

Vehusheia er samboer med den profilerte politiadvokaten Terje Nedrebø Michelsen.

Referanser 

Norske advokater
Norske kvinnesaksforkjempere
Medlemmer av Norsk Kvinnesaksforening